Sourav Ganguly ರಾಜಕಾರಣ ಅರ್ಥವಾಗಲ್ಲ.. ಹಾಗಾಗಿ ರಾಜಕೀಯಕ್ಕೆ ಸೇರಲ್ಲ ಸೌರವ್ ಗಂಗೂಲಿ Sourav Ganguly ರಾಜಕಾರಣ ಅರ್ಥವಾಗಲ್ಲ.. ಹಾಗಾಗಿ ರಾಜಕೀಯಕ್ಕೆ ಸೇರಲ್ಲ ಸೌರವ್ ಗಂಗೂಲಿ sourav ganguly bcci sports karnataka ಟೀಮ್ ಇಂಡಿಯಾದ ಮಾಜಿ ನಾಯಕ, ಹಾಲಿ ಬಿಸಿಸಿಐ ಅಧ್ಯಕ್ಷ ಸೌರವ್ ಗಂಗೂಲಿ ರಾಜಕೀಯಕ್ಕೆ ಸೇರುತ್ತಾರಾ ಅನ್ನೋ ಪ್ರಶ್ನೆಗಳು ಹಲವು ವರ್ಷಗಳಿಂದ ಕೇಳಿಬರುತ್ತಿದೆ. ಯಾಕಂದ್ರೆ ಪಶ್ಚಿಮ ಬಂಗಾಳದ ಮುಖ್ಯ ಮಂತ್ರಿ ಮಮತಾ ಬ್ಯಾನರ್ಜಿ ಜೊತೆಗೆ ಸೌರವ್ ಗಂಗೂಲಿ ಮತ್ತು ಕುಟುಂಬ ಉತ್ತಮ ಬಾಂಧವ್ಯವನ್ನು ಹೊಂದಿದೆ. ಅದೇ ರೀತಿ ಸೌರವ್ ಗಂಗೂಲಿ ಬಿಸಿಸಿಐ ಅಧ್ಯಕ್ಷರಾದ್ರೆ, ಜೈ ಶಾ ಕಾರ್ಯದರ್ಶಿಯಾಗಿದ್ದಾರೆ. ಜೈ ಶಾ ಅವರು ಗೃಹ ಸಚಿವ ಅಮಿತ್ ಶಾ ಅವರ ಪುತ್ರ. ಹೀಗಾಗಿ ಗಂಗೂಲಿ ಮತ್ತು ಜೈ ಶಾ ನಡುವೆ ಉತ್ತಮ ಗೆಳೆತನವಿರುವುದರಿಂದ ಸೌರವ್ ಬಿಜೆಪಿ ಪಕ್ಷವನ್ನು ಸೇರುತ್ತಾರೆ ಅನ್ನೋದು ಗುಸು ಗುಸು ಸುದ್ದಿಯಾಗಿತ್ತು. ಆದ್ರೆ ಇದೀಗ ತನ್ನ 50ನೇ ಹುಟ್ಟು ಹಬ್ಬದ ವೇಳೆ ಸೌರವ್ ಗಂಗೂಲಿ ಈ ಎಲ್ಲಾ ಪ್ರಶ್ನೆಗಳಿಗೆ ಉತ್ತರ ನೀಡಿದ್ದಾರೆ. Sourav Ganguly BCCI president sports karnataka ಹೌದು, ಖಾಸಗಿ ವಾಹಿನಿಯೊಂದಕ್ಕೆ ಸಂದರ್ಶನ ನೀಡಿದ್ದ ದಾದಾ, ತಾನು ರಾಜಕೀಯ ಸೇರುವುದರ ಬಗ್ಗೆ ಸ್ಪಷ್ಟನೆ ನೀಡಿದ್ದಾರೆ. ನೋಡಿ.. ನನಗೆ ಈ ರಾಜಕೀಯ ಎಲ್ಲ ಅರ್ಥವಾಗಲ್ಲ. ಹೀಗಾಗಿ ನಾನು ರಾಜಕೀಯ ಸೇರುವ ಯಾವುದೇ ಅವಕಾಶವೂ ಇಲ್ಲ ಎಂದು ಸೌರವ್ ಗಂಗೂಲಿ ಹೇಳಿದ್ದಾರೆ. ಹಾಗೇ ನೋಡಿದ್ರೆ ಸೌರವ್ ಗಂಗೂಲಿ ರಾಜಕೀಯ ಸೇರುವುದಾದ್ರೆ ಯಾವತ್ತೋ ಸೇರಬಹುದಿತ್ತು. ಆದ್ರೆ ಕೇವಲ ರಾಜಕೀಯದಿಂದ ಮಾತ್ರ ಸಮಾಜ ಸೇವೆ ಮಾಡುವುದಲ್ಲ. ರಾಜಕೀಯದಲ್ಲಿ ಇಲ್ಲದಿದ್ರೂ ಕೂಡ ಸಮಾಜ ಸೇವೆ ಮಾಡಬಹುದು ಎಂಬುದನ್ನು ಸೌರವ್ ಗಂಗೂಲಿ ಚೆನ್ನಾಗಿ ಅರಿತುಕೊಂಡಿದ್ದಾರೆ. ಅಂದ ಹಾಗೇ ಸೌರವ್ ಗಂಗೂಲಿ ಅವರು ಯಾವುದೇ ಪ್ರಚಾರವಿಲ್ಲದೆ ಅನೇಕ ಸಮಾಜ ಸೇವೆಗಳನ್ನು ಮಾಡಿದ್ದಾರೆ. souravgangulys sportskarnataka ಕ್ರಿಕೆಟ್ ಬದುಕಿಗೆ ವಿದಾಯ ಹೇಳಿದ್ದ ನಂತರ ಸೌರವ್ ಗಂಗೂಲಿ ಕೆಲ ವರ್ಷ ವೀಕ್ಷಕ ವಿವರಣೆಕಾರರಾಗಿ ಕಾರ್ಯ ನಿರ್ವಹಿಸಿದ್ದರು. ಆನಂತರ ಪಶ್ಚಿಮ ಬಂಗಾಳ ಕ್ರಿಕೆಟ್ ಸಂಸ್ಥೆಯ ಕಾರ್ಯದರ್ಶಿಯಾಗಿಯೂ ಕಾರ್ಯ ನಿರ್ವಹಿಸಿದ್ದರು. ಈ ನಡುವೆ ಬಿಸಿಸಿಐ ಸಲಹಾ ಸಮಿತಿಯಲ್ಲೂ ಸೇವೆ ಸಲ್ಲಿಸಿದ್ದರು. ಸದ್ಯ ಬಿಸಿಸಿಐ ಅಧ್ಯಕ್ಷರಾಗಿರುವ ಸೌರವ್ ಗಂಗೂಲಿ ಐಸಿಸಿ ಅಧ್ಯಕ್ಷ ಸ್ಥಾನದ ಮೇಲೂ ಕಣ್ಣಿಟ್ಟಿದ್ದಾರೆ. ಒಟ್ಟಿನಲ್ಲಿ ಸೌರವ್ ಗಂಗೂಲಿ ಅವರು ರಾಜಕಾರಣದಿಂದ ದೂರ ಉಳಿಯುವ ದೃಢ ನಿರ್ಧಾರವನ್ನು ತೆಗೆದುಕೊಂಡಿದ್ದಾರೆ. ಅವರ ಗುರಿ ಏನಿದ್ರೂ ಭಾರತೀಯ ಕ್ರಿಕೆಟ್ ಅನ್ನು ಉತ್ತುಂಗಕ್ಕೇರಿಸುವುದು. ಆ ನಿಟ್ಟಿನಲ್ಲಿ ಅವರು ಕಾರ್ಯ ಪ್ರವೃತ್ತರಾಗಲಿ. The post Sourav Ganguly ರಾಜಕಾರಣ ಅರ್ಥವಾಗಲ್ಲ.. ಹಾಗಾಗಿ ರಾಜಕೀಯಕ್ಕೆ ಸೇರಲ್ಲ ಸೌರವ್ ಗಂಗೂಲಿ appeared first on Sports.